НАРОДНО ЧИТАЛИЩЕ”БУДИЛНИК-1903” С. СУСАМ

ОБЩИНА МИНЕРАЛНИ БАНИ ОБЛАСТ ХАСКОВСКА

О Т Ч Е Т

ЗА ДЕЙНОСТТА ПРЕЗ 2023 ГОДИНА

 Народно читалище „БУДИЛНИК-1903” развива, обогатява културния живот в селото, осигурява достъп до информация, творческо и информационно израстване на личността. Читалището е мястото където гражданите без разлика на положение, разменят свои мисли по обществените въпроси от местен и общ интерес. В настоящият момент библиотеката наброява 5710тома. Имаме спечелен проект по програма „Българските библиотеки –съвременни центрове за четене и информираност” на стойност 1392 лв.,който се реализира през 2023 г и са закупени 124 тома литература от които детска-53 тома и художествена 71 тома.Независимо от това, че в селото постоянното население е вече под 500 души, през 2023г. библиотеката има 98 потребители, 586 посещения, от които 29 за ползване на компютрите в информационния център.Заетите библиотечни документи за изминалата година са 792.Намаляването на броя потребители в информационният център се дължи на липсата на рутер .

 **Библиотечно-информационен център –** продължава работата по проект „Глоб@лни библиотеки –България”. Центърът предлага информация намерена извън книгите (Интернет, библиографски,и информационни бази данни). В него се подготвят мултимедийни презентации, провеждат се индивидуални обучения и консултации, изготвят се справки, отчети, изпраща се информация до различни обществени организации.

 **Художествено-творчески процес в читалището** - в читалището развиват талант три самодейни състава за автентичен фолклор.

 Те са редовни участници в провеждането на културни прояви и събития от празничния календар на читалището, както и този на

община Минерални бани.

 През 2023 година са проведени следните мероприятия :

 **М.ЯНУАРИ -**

На 21 януари отбелязахме „Бабинден”-деня на родилната помощ. На гости ни беше акушерката Катя Атанасова.Присъстваха и 12 жени от селото

**М.ФЕВРУАРИ** –

На 14 февруари се отбеляза деня на лозаря „Трифон Зарезан”.В ритуала по зарязване взеха участие самодейните състави при читалището и много жители и гости на селото. Проведе се и конкурс за най добро домашно вино,на който взеха участие 17 производители със 25 вида домашни вина.Всички участници получиха грамоти и малки подаръци,а отличените вина бяха наградени.

На 19 февруари пред паметната плоча в селото се изнесе беседа и за живота и делото на Апостола на свободата Васил Левски . Поднесоха се цветя . Присъстваха 10 жители и деца от селото.В библиотеката бе подреден кът с книги за Апостола.

 26.02 2023 -Сирни заговезни.По вече утвърдена традиция в центъра на селото бе запален огън и самодейците изпълниха по стара традиция няколко пеени хора .На хорото се хванаха и много жители на селото ,които присъстваха на празника.След това се извърши и ритуала „хамкане”в който взеха участие всички присъстващи деца.

**М. МАРТ –**

-01.03. 2023г Ден на самодееца отбелязахме го в читалището

- На трети март – Националния празник на Република България в библиотеката бе подредена витрина от книги,звучаха възрожденски песни.

 -8 март – В залата на читалището се проведе конкурс „Кулинарно изкушение” .Присъстващите 12 жени ни излъчиха победител,защото всички бяха такива.

**М. МАЙ** -

 01.05.2023г самодейните състави взеха участие в 4-ти Регионален фестивал „Турското робство и борбата за Освобождение в българските народни песни в с.Скоберево, където бяхме отличени с грамота за опазване и съхранение на българския фолклор и диплом за Първо място и златен медал.

 06.05.2023- Участие в празника „Гергьовден -Традиции и обичаи” с.Бодрово общ. Димитровград

На 9 май - годишнина от края на Втората световна война група организирана от читалището, състояща се от ученици и възрастни поднесоха се цветя пред паметната плоча на загиналите във войните 1912/1913 и 1915/1918 г. С едноминутно мълчание се почете тяхната памет.

 - На 24 май – Деня на Българската култура и славянска писменост бе подредена витрина от книги в библиотеката и звуча химна „Върви народе възродени”

 27.05.2023г – самодейните състави взеха участие в 5-ти национален събор на земята и плодородието в с.Голямо Асеново общ.Димитровград,където смесената група бе отличена със златен медал за изпълнение и бронзов медал за автентични носии

**М. ЮНИ -**

31.05-01.06

участие на 4жени в кулинарен конкурс съпътстващ 20 юбилеен международен етнофестивал „Децата на Балканите-духовност в Европа” Минерални бани

На 2-ри-ден на Ботев и загиналите за свободата на България бе подредена витрина от книги в библиотеката.

 На -На 24 юни по случай Еньовден заедно с деца от селото разглеждахме книги с билки.

**М.АВГУСТ –**

 **17.08.2023 г–**Участие на трите групи за автентичен фолклор в 6-ти Международен фестивал „Фолк-нюанси-България-2023” в Китен-Приморско Завърнахме се с награда Гранд при за цялостно представяне и три златни медала

**М.СЕПТЕМВРИ**-

- на 3 септември групите взеха участие в 22-ри национален фолклорен фестивал гр.Неделино. НЧ „Будилник-1903”бе отличено с Трето място и бронзов медал–за много добро цялостно участие.

 - На 22 септември по случай деня на независимостта на България се проведе мултимедийна презентация по темата

**М.ОКТОМВРИ**

14.10 Смесената група взе участие в четвърти фолклорен фестивал „С песните на Тодор Кожухаров” ,където завоюва плакет

21.10- Мъжката фолклорна група участва в преглед на мъжки фолклорни групи „Тракия пее” в с.Радиево общ.Димитровград ,от където се завърна с две отличия Първо място присъдено от жури и спечиална награда от фирма „Братя Гьокови”

**М.НОЕМВРИ-**

01-ви-Ден на народните будители-бе наредена витрина от книги

В Деня на Народните будители отбелязахме и 120 години от създаването на читалището ни. Празникът се проведе в центъра на селото пред читалищната сграда с празничен концерт с участието на самодейците от община Минерални бани от с.Сусам,с.Спахиево и с. Минерални бани

19.11 – Участие на самодейните състави в 13-ти фолклорен фестивал „Песни край Марица” с.Даситеево общ. Харманли ,където бяхме отличени с два златни медала.

 -21-ви-Ден на християнското семейство-кратка дискусия на тема семейство с група деца от селото.

**М.ДЕКЕМВРИ**

9.12- Мъжката група взе участие в 6-ти национален фестивал „От Игнажден до Коледа- традиции и съвременност „ в с.Оряховица общ.Стара Загора с обичая Коледуване,където бяха отличени с диплом и плакет за отлично представяне.

**20-24.12 -**Коледарите посетиха общинския Кмет,фирма „Нолев” Оранжериен камплекс „БиоДинамик”, Кмет с.Сусам и хотел „България” с. Минерални бани

 Това са мероприятията които читалището е провело през годината. За да бъдат осъществени тези мероприятия заслугата е на ръководството на читалището със съдействието на Община Минерални Бани.

 **ИЗГОТВИЛ:…………………………**

  **/**Емилия Въчева/